Diari Oficial de la Generalitat Valenciana


Sumari del DOGV 8074, del 30-06-2017 (2017/5944)

RESOLUCIÓ de 20 de juny de 2017, del director general de l'Agència Valenciana d'Igualtat en la Diversitat, per la qual es prorroguen les beques convocades per l'Ordre de 9 de març de 2016, per la qual s'aproven les bases i es convoquen quatre beques per a la realització de pràctiques professionals en la Direcció General de l'Agència Valenciana d'Igualtat en la Diversitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8074

Data del DOGV
:   30-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5944


Data del document
:   20-06-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 20 de juny de 2017, del director general de l'Agència Valenciana d'Igualtat en la Diversitat, per la qual es prorroguen les beques convocades per l'Ordre de 9 de març de 2016, per la qual s'aproven les bases i es convoquen quatre beques per a la realització de pràctiques professionals en la Direcció General de l'Agència Valenciana d'Igualtat en la Diversitat. [2017/5944]  
Mitjançant Ordre de 9 de març de 2016, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Comunitat Valenciana, número 7739, d'11 de març de 2016, es van convocar quatre beques per a la realització de pràctiques professionals en la Direcció General de l'Agència Valenciana d'Igualtat en la Diversitat, d'una durada màxima de dotze mesos.  
Mitjançant Resolució de 9 de juny de 2016, del director general de l'Agència Valenciana d'Igualtat en la Diversitat, per la qual es concedeixen quatre beques per a la realització de pràctiques professionals en la Direcció General de l'Agència Valenciana d'Igualtat en la Diversitat, es van concedir les quatre beques a les següents persones:  
  
Núm. Cognoms Nom DNI  
1 Santos Gil, Gonzalo 40175826J  
2 Quílez Playan, Yohara 41092558Q  
3 Pérez Mora, Jesús Manuel 39161067D  
4 Guijarro Gata, Carolina 29901767Z  
  
  
Mitjançant la Resolució d'11 de maig de 2017, de la Direcció General de l'Agència Valenciana d'Igualtat en la Diversitat, es va acceptar la renúncia a la beca concedida a Gonzalo Santos Gil i es va adjudicar la beca vacant a Laura Muñoz Pérez, amb DNI 38075609F.  
La base tercera, durada de les beques, de les bases de la convocatòria, annex I a l'Ordre de 9 de març de 2016, abans esmentada, estableix que «El període de durada de les beques serà com a màxim de dotze mesos des de la data que s'indique en la resolució de concessió, que serà objecte de publicació en el Diari Oficial de la Generalitat Valenciana. Per a fer efectiva la durada màxima de les beques que es concedisquen, serà necessària l'existència de crèdit adequat i suficient en l'exercici 2017. La beca podrà ser prorrogada amb les condicions establides en l'article 5 del Decret 132/2009, de 4 de setembre, del Consell, pel qual es regula la concessió de beques.»  
L'article 5 de l'esmentat decret estableix que «1. El període de durada de la beca s'establirà en cada convocatòria, sense que en cap cas puga excedir d'un màxim de dotze mesos, a comptar des del dia que s'indique en la corresponent resolució de concessió, sense perjudici de la possibilitat de pròrroga en els termes establits en l'apartat següent.  
  
2. El període de durada podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle.»  
Els motius que van justificar la convocatòria d'aquestes beques, aconsellen que les persones a les quals se'ls va concedir la beca, els siga prorrogada aquesta per un període addicional de dotze mesos, en existir determinats projectes ja en desenvolupament i que tenen prevista la seua continuïtat durant aquest període. Així mateix, aconsellen aquesta pròrroga, l'òptim grau de desenvolupament de l'activitat realitzada, així com la formació de les persones becàries.  
  
D'altra banda consta acreditada l'existència de consignació pressupostària suficient en la línia de subvenció S5156 del programa 313.80, de la Llei 14/2016, de 30 de desembre, de pressupostos de la Generalitat per a l'exercici 2017, programa destinat a igualtat en la diversitat, per a atendre les obligacions.  
Per tot l'exposat, de conformitat amb les atribucions atorgades per delegació de la vicepresidenta i consellera d'Igualtat i Polítiques Inclusives, en la disposició final segona de l'esmentada Ordre de 9 de març de 2016, resolc:  
  
Primer  
Prorrogar les quatre beques convocades per a la realització de pràctiques professionals en la Direcció General de l'Agència Valenciana d'Igualtat en la Diversitat, per un import total de 27.937,44 - (vint-i-set mil nou-cents trenta-set euros amb quaranta-quatre cèntims), amb càrrec a la línia de subvenció S5156 del programa pressupostari 313.80, Igualtat en la diversitat, de la Llei 14/2016, de 30 de desembre, de pressupostos de la Generalitat, per a l'exercici 2017.  
  
Segon  
Les persones adjudicatàries de la pròrroga de les beques són aquelles a les quals els va ser concedida aquesta, mitjançant Resolució de data 9 de juny de 2016, del director general de l'Agència Valenciana d'Igualtat en la Diversitat, i que consten enumerades en la part expositiva de la present resolució i la persona a la qual es va adjudicar la beca per Resolució d'11 de maig de 2017, de la Direcció General de l'Agència Valenciana d'Igualtat en la Diversitat.  
  
Tercer  
La dotació econòmica de cadascuna de les beques, serà de mil cent vint-i-sis euros (1.126 euros) bruts mensuals. Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si escau, pogueren correspondre.  
  
  
Quart  
El període de durada de la pròrroga de les beques serà com a màxim de dotze mesos i començarà l'1 de juliol de 2017. La part d'aquest període corresponent a l'exercici 2018 estarà condicionada a l'existència de crèdit adequat i suficient per a açò, i no poden existir noves pròrrogues, conforme al Decret 132/2009, de 4 de setembre, del Consell, pel qual es regula la concessió de beques.  
  
Cinqué  
Autoritzar i disposar crèdit, amb càrrec a l'aplicació pressupostària 59.49.35.648.64, línia de subvenció S5156000, amb la següent distribució d'anualitats:  
- Any 2017: 27.937.44 -  
- Any 2018: 27.937,44 -  
  
Contra la present resolució, que posa fi a la via administrativa, es podrà interposar potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el previst en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
  
València, 20 de juny de 2017.- El director general de l'Agència Valenciana d'Igualtat en la Diversitat: José de Lamo Pastor.